Source: https://beta.e-justice.europa.eu/171/HU/victims__rights__by_country?HUNGARY&init=true&idSubpage=3&member=1
Timestamp: 2020-01-23 20:49:11
Document Index: 9119310

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ']

Fellebbezhetek a felmentő ítélet vagy a kiszabott büntetés ellen?
Lehetséges a további fellebbezés?
Milyen jogaim vannak a bírósági ítélet jogerőssé válását követően?
Általában véve áldozatként nem fellebbezhet az elsőfokú ítélet ellen, de ez függ az eljárásban betöltött szerepétől is.
Ha Ön pótmagánvádlóként (1) vagy magánvádlóként (2) vesz részt az eljárásban, nem indítványozhatja a vádlott felmentését, hanem csak annak elítélése vagy súlyosabb büntetés kiszabása iránt fellebbezhet. Ha magánfélként (3) vesz részt az eljárásban, az első fokú bíróság ítéletének az Ön polgári jogi igényét érdemben elbíráló rendelkezése ellen fellebbezhet. Fellebbezni jogi vagy ténybeli okból lehet.
Amennyiben a határozat kihirdetésén jelen van, a határozat kihirdetése után a bíró megkérdezi Öntől, hogy kíván-e fellebbezni. Ön helyben is nyilatkozhat, de fenntarthat három napot annak eldöntésére, hogy él-e fellebbezéssel. Ha nincs jelen az ítélethirdetésen, az ítéletet kézbesítik Önnek; ebben az esetben nyolc napja van a fellebbezés bejelentésére. A szóban bejelentett fellebbezés írásban indokolható, az indokolást legkésőbb a tárgyalást megelőző nyolcadik napon kell előterjeszteni a másodfokú bíróságnál.
A másod- és harmadfokú bíróság nyilvános üléseiről Önt postai úton értesítik, legalább öt nappal a nyilvános ülés előtt.
Ha Ön pótmagánvádlóként (1) vagy magánvádlóként (2) vesz részt az eljárásban, fellebbezhet a másodfokú bíróság ítélete ellen, de nem indítványozhatja a vádlott felmentését, csak az elítélését vagy súlyosabb büntetés kiszabását. Ha Ön magánfélként (3) vesz részt az eljárásban, nem fellebbezhet a másodfokú ítélet ellen.
Fellebbezésre abban az esetben van lehetőség, ha a másodfokú bíróság megsértette a büntetőjog szabályait, aminek eredményeképp a vádlottat első fokon felmentették, másodfokon viszont elítélték, vagy fordítva. Amennyiben az ítélet kihirdetésén jelen van, az ítélet kihirdetése után a bíró megkérdezi Öntől, hogy kíván-e fellebbezni. Három napon belül döntenie kell arról, hogy fellebbezik-e. Ha nincs jelen az ítélethirdetésen, és az ítéletet kézbesítik Önnek, a kézbesítéstől számítva nyolc napja van a fellebbezés bejelentésére.
Ha Ön sértettként vagy pótmagánvádlóként (1) vesz részt az eljárásban, akkor kézbesítik Önnek a bíróság ítéletét, és arra is joga van, hogy szükség esetén azt ingyenesen lefordítsák Önnek. Miután az ítélet jogerőssé válik, az Ön szerepe a büntetőeljárásban véget ér.
Az eljárás befejezését követően az erre vonatkozó kérelme benyújtásától számított nyolc napon belül a bíróság másolatot ad ki Önnek az eljárás során keletkezett valamennyi iratoról.
Ha az eljárás egy különösen súlyos bűncselekmény miatt folyt, a Védelmi Program (4) keretében továbbra is védelemben részesülhet.
Ha magánfélként (3) lépett fel és a polgári jogi igény biztosítására zár alá vétel elrendelését indítványozta és azt elrendelték ha a polgári jogi igényt megítélték Önnek, harminc nap áll rendelkezésére, hogy kezdeményezze a végrehajtási eljárást. Ha pedig a polgári jogi igény érvényesítését egyéb törvényes útra utalták hatvan nap áll rendelkezésére ahhoz, hogy az igényét polgári bíróság előtt érvényesítse. Ennek megtörténtét a bíróság felé igazolnia kell, ellenkező esetben a zár alá vételt feloldják. A harminc, illetve hatvan napos határidőt a határozat (ítélet) közlésétől kell számítani.
1. Pótmagánvádló
2. Magánvádló
3 . Magánfél
4. Védelmi program
névváltoztatás, stb.